**Selve strukturen:**

**1. Problemstilling**

- præsentation af hvilket spørgsmål du vil besvare

**2. Præsentation af kilden**  
– hvem er afsender/modtager og hvilken kontekst er kilden blevet til i

**3. Besvarelse af problemstilling**  
 – inddrag citater fra kilden til at besvare problemstillingen

**4. Konklusion**

Eksempel 1:

For at undersøge hvorfor de kristne drog på korstog i 1096, har vi valgt “Pave Urban d.II’s tale”, af Robert af Rheims (“Munken Robert”), da den daværende pave var en central aktør i de kristnes korstog.

Denne kilde er en førstehåndskilde, da Robert af Rheims påstår, at han var til stede under talen, derfor vurderes denne kilde pålidelig. Paven holdte sin tale i Clermont, Frankrig.

Vi har valgt at fokusere på denne kilde, da der er konkrete eksempler, der svarer på vores problemstilling. Konteksten er en kristen bekymring for en komplet islamificering af de kristne områder. Dette er en offentlig kilde, da modtagerne var alle tilstedeværende kristne i begivenheden. Formålet med talen, var at bede og opfordre frankerne til at tage på korstog.

Dette gjorde han også da han med denne tale forbandt troen på Gud med korstogene det gjorde han fx. her: “kongerige er nu sønderlemmet af dem og de har frataget dem et så stort område i omfang, at det ikke kan krydses på en to måneders march. Hvem skal hævne alt dette, hvem skal genoprette det ødelagte, om ikke I?”. Her spørger han frankerne om det ikke er dem der skal genoprette og hævne muslimernes plyndringer. Han hentyder til de skal tage på korstog for at gøre dette. ”Enhver, der forlader hjem eller brødre, eller sin fader eller moder eller hustru eller børn eller land for min skyld, skal få 100 gange igen og han skal arve det evige liv.”  dette citat bruger en idealistisk årsagsforklaring som baggrund for at drage på korstog, da han bruger troen på gud som en motivationsfaktor.

Talen er god til at fortælle os om årsagerne til dette korstog, og hvad der var drivkraften til det.

Eksempel 2:

For at undersøge hvad der lå til grund for de kristne korstoge i 1096, har vi taget udgangspunkt i Pave Urban d. II’s tale.

Med denne kilde vil vi gerne finde frem til en forståelse for, hvor idealistisk og/eller materialistisk præget formålet med den tids korstoge var. -Og hvad formålet var i sig selv.

Urban holdte sin tale til et stort kirkemøde afholdt i Auvergne-regionen i Gallien i byen, som kaldes Clermont. Frankrig var det stærkeste land militært, og Clermont var et særdeles kristent område. Dermed har det ikke været tilfældigt at talen blev afholdt netop der.

I talen fremgår følgende undervejs:*“Hvis kærlighed til jeres børn, forældre og koner holder jer tilbage, så husk hvad Herren siger i evangeliet”*:

”*Den, der elsker sin fader eller moder højere end mig, er mig ikke værdig. Enhver, der forlader hjem eller brødre, eller sin fader eller moder eller hustru eller børn eller land for min skyld, skal få 100 gange igen og han skal arve det evige liv. Lad derfor ikke jeres ejendomme eller bekymringer for familien holde jer tilbage.*”

Ud fra dette ses en klar idealistisk tankegang, som er præget af tro og håb om at kunne få 1000 gange igen fra Gud samt arve det evige liv. Samtidig er det med en materialistisk undertone, da det i særdeleshed er med formål at opnå goder til sig selv. Denne tankegang, har altså været nok til, at den tids folk har været villige til at drage ud på korstoge og trodse familie bekymringerne imens. Troen på troen.

En afspejling i den materialistiske tankegang ses også i det angivne afsnit, hvor det lyder på, at Frankerne vil opnå jord og prestige ved at okkupere Jerusalem: “J*erusalem er verdens navle, et land, der er mere frugtbart end andre, et land, der er som et andet paradis*”. Det var dermed fundamentalt at erobre denne by, da det var middelalderens omdrejningspunkt.